
Συναυλία

ΙΧΝΗΛΑΤΩΝΤΑΣ ΠΟΛΕΙΣ ΕΛΛΗΝΙΚΕΣ

Ένα οπτικοακουστικό αφιέρωμα στις ομορφότερες ελληνικές πόλεις

που διαδραμάτισαν σημαντικό ρόλο στην ιστορία του πολιτισμού

στο Ίδρυμα Μιχάλης Κακογιάννης

Το Σπίτι της Κύπρου, ο Πνευματικός Όμιλος Λεμεσού Κύπρου και το Ίδρυμα Μιχάλης Κακογιάννης διοργάνωσαν την Κυριακή 12 Μαΐου 2019 συναυλία με τίτλο: «ΙΧΝΗΛΑΤΩΝΤΑΣ ΠΟΛΕΙΣ ΕΛΛΗΝΙΚΕΣ», ένα οπτικοακουστικό αφιέρωμα στις ομορφότερες ελληνικές πόλεις που διαδραμάτισαν σημαντικό ρόλο στην ιστορία του πολιτισμού, το οποίο πραγματοποιήθηκε στο Ίδρυμα Μιχάλης Κακογιάννης.
Η εκδήλωση τελούσε υπό την αιγίδα του Πρέσβη της Κυπριακής Δημοκρατίας κ. Κυριάκου Κενεβέζου, ο οποίος απηύθυνε  σύντομο χαιρετισμό.
Στην συναυλία συμμετείχαν οι σολίστ, Καλλιόπη Βέττα και Μάριος Ανδρέου,  η συνθέτρια Αναστασία Guy και το Φωνητικό Συγκρότημα «ΜΕΛΩΔΙΑ» Πνευματικού Ομίλου Λεμεσού Κύπρου.
Καλλιτεχνική Διεύθυνση και Διεύθυνση Χορωδίας και Ορχήστρας: Βιολέτα Κακομανώλη.
Συγγραφή και Εκφώνηση Λογοτεχνικών Κειμένων: Ιουλία Βασιλέα-Παχνιώτου.
Προβολές και Μοντάζ: Αβράμης Δεσπότης

Ορχήστρα: Κορίνα Βασιλείου πιάνο, Φώτης Μυλωνάς φλάουτο και μαντολίνο, Γεωργία Κόμπου μπουζούκι και μαντολίνο, Μαριλίζα Παπαδούρη βιολοντσέλο και Δημήτρης Παπαγγελίδης, κιθάρα

----------------------------------------------------------------
Ο Πνευματικός Όμιλος Λεμεσού Κύπρου είναι μη κερδοσκοπικό Σωματείο που από το 1961 μέχρι σήμερα παράγει πολιτισμό, όχι μόνο στη μουσική, με το Φωνητικό Συγκρότημα «Μελωδία» και την «Παιδική χορωδία», αλλά και σε άλλα είδη της τέχνης. Κύριος χορηγός τους είναι οι Πολιτιστικές Υπηρεσίες του Υπουργείου Παιδείας και Πολιτισμού.

